**10. A feladat az 1989/90-es magyarországi rendszerváltással kapcsolatos.**

**Részleteket olvashat az alkotmány 1989-ben elfogadott szövegéből. Oldja meg a feladatokata forrásrészletek és ismeretei segítségével!** (Elemenként 1 pont.)

**a)** „A(z) […] közhatalmat közvetlenül nem gyakorolhatnak.”

**Melyik kifejezés hiányzik az idézett mondatból?** *Karikázza be a helyes válasz sorszámát!*

1. miniszterek

2. önkormányzatok

3. pártok

**b)** „Kifejezi a nemzet egységét, és őrködik az államszervezet demokratikus

működése felett.”

„A törvényt aláírás előtt […] véleményezésre megküldi az Alkotmánybíróságnak, ha

annak valamelyik rendelkezését alkotmányellenesnek tartja.”

**Nevezze meg azt a tisztséget / közjogi méltóságot, amelyre a fenti részletek vonatkoznak!**

**………………………………………………………**

**c)** „A Magyar Köztársaság a versenysemlegesség elve alapján elismeri és támogatja

a vállalkozás jogát és a verseny szabadságát.”

**Nevezze meg szakkifejezéssel azt a gazdasági rendszert, amelyikre az idézet utal!**

**………………………………………………………**

**Megoldás**

**10. A rendszerváltás (Elemenként 1 pont, összesen 3 pont.)**

**a) 3.**

**b) köztársasági elnök**

**c) piacgazdaság, tőkés / kapitalista gazdaság / (szabadversenyes) kapitalizmus**